Economia de Belgica

L'economia de Belgica benefícia d'una localizacion geografica centrala, d'una ret de transpòrt grandament desvolopada, e d'una basa industriala e comerciala diversificada. L'industria es concentrada principalament dins la region de Flandra, al nòrd. Amb paucs de ressorsas naturalas, lo país impòrta de grandas quantitats de materials bruts, e expòrta principalament de produches manufacturats. Lo resultat n'es una economia fòrtament dependenta dels mercats mondials. Lo 2009 las bancas bèlgas foguèron seriosament afectadas per la crisi financièra internacionala, e tres grandas bancas recebèron d'aportacions de capital del govèrn.

Lo país es un dels fondadors de la Comunautat Economica Europèa (CEE), e sosten fòrtament l'alargament dels poders de l'UE per integrar las economias europèas. Belgica foguèt un dels primièrs païses que signèt l'union monetària, en genièr de 1999.

Amb d'exportacions equivalentas a 2/3 del PNB, Belgica depend fòrtament del comèrci mondial. Lo país expòrta dos còps mai per cápita qu'Alemanha, e cinc còps mai que Japon. Los avantatges comercials del país venon de sa localizacion geografica centrala, e d'una fòrça de trabalh nautament educada, multilingüa e productiva.

Lo deute public representa 90% del Produch interior brut del país.

Nòtas e referéncias

Belgica
categoria:Belgica